Staliet eo bet ar renad gant Octavius, hemañ niz ha advab Kezar, goude brezelioù diabarzh choarvezet e diwezh ar Republik roman. Dre voas e roer evel e deroù ar bloaz 27 kent Jezuz-Krist pa oa roet da Octavius gant ar Sened roman an titl a Augustus gant ar galloudoù uhelañ. Koulskoude ne oa nemet lakaat war-wel hag ez-ofisiel ar saviad ma oa ar riez dindanañ adalek Emgann Actium (31 kent Jezuz-Krist) pa oa bet trech Octavius war armeoù Marcus Antonius ha Kleopatra. Ouzhpenn-se e veze boazet Roma ouzh an unpenniezh diwar mare diktatorelezh Kesar.